

 **Bytový podnik mesta Košice, s. r. o.**

 **Južné nábrežie 13, 042 19 Košice**

 **069/2020/§117**

**Výzva na predloženie ponuky**

* **zákazka s nízkou hodnotou – verejná súťaž**

v rámci postupu verejného obstarávania podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: Bytový podnik mesta Košice, s. r. o.

IČO: 44 518 684

Štatutárny orgán: Ing. Peter Vrábel, PhD. – konateľ spoločnosti

Sídlo: Južné nábrežie č.13, PSČ 042 19 Košice

Kontaktná osoba pre VO: Ing. Adela Liptáková

 Telefón: +421908 118 623

Pracovný kontakt pre vysvetlenie

výzvy na predloženie ponuky : **adela.liptakova@bpmk.sk**

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: Čistiace a hygienické potreby pre potreby BPMK a potreby objektov v správe BPMK, s.r.o.**

Zákazka je na: tovary

 **CPV kódy:**

 [42968200-1 - Sanitárne (hygienické) dávkovacie stroje](http://www.cpv.enem.pl/sk/42968200-1)

 [42968000-9 - Dávkovače](http://www.cpv.enem.pl/sk/42968000-9)

 [39830000-9 - Čistiace výrobky](http://www.cpv.enem.pl/sk/39830000-9)

 [33760000-5 - Toaletný papier, vreckovky, uteráky na ruky a servítky](http://www.cpv.enem.pl/sk/33760000-5)

1. **Stručný opis predmetu zákazky:**

 Predmetom zákazky je nákup a dodávka dávkovačov na mydlo a dezinfekciu, zásobníkov na toaletný papier, zásobníkov na papierové utierky, tiež dodávka čistiacich a hygienických potrieb pre potreby BPMK a potreby objektov v správe BPMK, s.r.o..

 **Dávkovače a zásobníky na hygienický materiál budú dodané naraz najneskôr do 1 mesiaca od dátumu doručenia objednávky.**

Ostatný hygienický a čistiaci materiál si bude verejný obstarávateľ objednávať v priebehu roka 2021 podľa svojich potrieb až do vyčerpania vysúťaženého finančného limitu v € bez DPH.

 Predmetom zákazky bude dodávka tovaru uvedeného v Prílohe č.1 vrátane dopravy na distribučnú adresu uvedenú v objednávke, prípadne aj iný materiál alebo tovar, ktorý je minimálne rovnakej akosti, rovnakého druhu, rovnakej koncentrácie určeného na rovnaké použitie v rovnakej alebo nižšej cene ako tovar uvedený v Prílohe č.1 vrátane dopravy na distribučnú adresu uvedenú v objednávke.

**Počty tovarov sú orientačné, pre verejného obstarávateľa nie sú záväzné a môžu sa meniť v závislosti od aktuálnych potrieb verejného obstarávateľa**.

 V prípade, že sú v Prílohe č.1 uvedené špecifikácie materiálov pomocou odkazu na konkrétnu značku, alebo výrobcu, môže byť ponúknutý a bude akceptovaný aj iný **ekvivalentný tovar**, ktorý má rovnaké alebo vyššie kvalitatívne alebo výkonnostné charakteristiky ako tie, ktoré uviedol verejný obstarávateľ.

**Špecifikácia dávkovačov na hygienický materiál:**

**Zásobník na dve rolky toaletného papiera –** rolkamax do priemeru 12 cm, zásobník pojme dve rolky, druhá sa uvoľní automaticky a nahradí prvú spotrebovanú rolku, vybavený priezorom na kontrolu množstva toaletného papiera v zásobníku, uzamykateľný na kľuč, montáž na stenu, vyrobený z vysoko kvalitného plastu ABS, dizajnová rada – určená do komerčných priestorov rovnaká pre všetky zásobníky na toaletný papier

**Dávkovač tekutého mydla** – minimálny objem 500 ml, dávkovač musí zabezpečiť šetrné dávkovanie mydla, tesnenie (neprepúšťanie) mimo jeho využívania, mydlo doplňované zo štandardnej 5l bandasky rôznych výrobcov, vybavený priezorom pre kontrolu množstva mydla, vyrobený z vysoko kvalitného plastu ABS, uzamykateľný na kľuč, montáž na stenu, dizajnová rada – určená do komerčných priestorov rovnaká pre všetky dávkovače mydla

**Zásobník na papierové utierky v rolke so stredovým odvinom** – rolka max do priemeru 20 cm, zásobník musí umožňovať bezproblémové oddelenie každého kusa utierky, musí byť vybavený priezorom pre kontrolu množstva utierok, vyrobený z vysoko kvalitného plastu ABS, uzamykateľný na kľuč, montáž na stenu, dizajnová rada – určená do komerčných priestorov rovnaká pre všetky zásobníky na utierky

 **Dávkovač na dezinfekciu –** Dávkovač dezinfekcie na dolievanie 1000ml, dávkovač vyrobený na alkoholovú dezinfekciu, piest odolný voči rozleptaniu alkoholom, vyrobený z vysoko kvalitného plastu ABS, uzamykateľný na kľuč, montáž na stenu, dizajnová rada – určená do komerčných priestorov rovnaká pre všetky dávkovače na dezinfekciu

**Pozn. Z dôvodu umiestnenia v jednej miestnosti sa pri dávkovačoch mydla a zásobníka na utierky vyžaduje jedna dizajnová rada.**

**Všetky ponúkané dávkovače a zásobníky musia byť kompatibilné s bežne dostupným hygienickým tovarom t.j. nie na originálne náplne konkrétneho výrobcu.**

**V prípade dávkovačov na hygienický materiál, toaletného papiera a utierok na ruky bude uchádzač vyzvaný k predloženiu vzoriek týchto tovarov.**

1. **Predpokladaná hodnota zákazky: 50 097,00 € bez DPH**
2. **Základné zmluvné podmienky:**
* **Uzavretie Rámcovej dohody -** Rámcová dohoda sa uzatvára na dobu určitú, a to do 31.12.2021 alebo do vyčerpania vysúťaženého finančného limitu v € bez DPH podľa toho, čo nastane skôr. Prílohou Rámcovej dohody bude okrem Cenovej ponuky aj zoznam distribučných miest vrátane kontaktných osôb na jednotlivé distribučné miesta.
* **Miesto dodania tovaru:**
* Distribučná adresa č.1 - sklad MTZ, BPMK s.r.o., Južné nábrežie č.13, 042 19 Košice
* Distribučná adresa č.2 – Zdravotné stredisko KVP, Cottbuská 13, 040 23 Košice
* Distribučná adresa č.3 – Zdravotné stredisko Ťahanovce, Americká trieda 17, 040 13 Košice
* Distribučná adresa č.4 – Hlavná 68, 040 01 Košice
* Distribučná adresa č.5 – Good Angels aréna, Pri jazdiarni 1, 040 01 Košice
* Distribučná adresa č.6 – Historická radnica, Hlavná 59, 040 01 Košice
* Distribučná adresa č.7 – Veľká sála Historickej radnice (kino Slovan), Hlavná 232/59A, 040 01 Košice
* Lehota na dodanie predmetu zákazky – hygienický a čistiaci materiál: **v termíne do 5 dní od doručenia objednávky**
* Lehota na dodanie predmetu zákazky – dávkovače na hygienický materiál – najneskôr do 1 mesiaca od dátumu doručenia objednávky
* Lehota splatnosti faktúr: 60 dní po doručení faktúry
* Záruka: minimálne 24 mesiacov
* Úspešnému uchádzačovi budú vystavované opakované objednávky na predmet zákazky v súlade s Rámcovou dohodou
1. **Lehota na predkladanie ponúk do: 21.12. 2020 do 10:00 hod.**
2. **Stanovenie ceny:**

 Uchádzačom predložená cena zahŕňa všetky náklady spojené s dodaním dávkovačov a zásobníkov (bez montáže), dodaním čistiacich a hygienických potrieb vrátane dopravy na miesto určenia. Cenu je potrebné spracovať na základe požadovaného rozsahu, kvality a ďalších požiadaviek uvedených vo Výzve na predloženie ponuky predmetnej zákazky podľa Prílohy č.1.

Cenu je potrebné uvádzať v eurách (€). V ponuke je potrebné uvádzať **cenu v € bez DPH / MJ, cenu spolu v € bez DPH za predpokladané množstvá a cenu spolu za celý predmet zákazky v € bez DPH.** Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:** Je jednoetapový.
2. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo

verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované. Zároveň, ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj **ocenenú Cenovú ponuku** – **špecifikácia dávkovačov, čistiacich a hygienických potrieb podľa Prílohy č.1**.

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) tak**, ako je uvedené v bode 10. tejto Výzvy** . Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti sú nasledovné:**

Splnenie podmienok účasti podľa Výzvy:

* Uchádzač musí predložiť fotokópiu aktuálneho dokladu o oprávnení podnikať, ktorý zodpovedá predmetu zákazky (výpis z obchodného registra alebo výpis zo živnostenského registra alebo iný doklad)
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu
* U uchádzača nesmie byť dôvod na vylúčenie pre konflikt záujmov podľa §40 ods.6 písm. f) zákona 343/2015Z.z. O verejnom obstarávaní a o zmene a doplnení niektorých zákonov v znení neskorších predpisov.

Na preukázanie splnenia podmienok účasti je potrebné predložiť tieto doklady:

* Kópiu oprávnenia na dodanie tovaru, ktorý zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie.
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď Príloha č. 2 Výzvy),
* Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

  **Obsah ponuky a požadované doklady ( scany):**

* Oprávnenie na podnikanie ( uchádzač musí byť oprávnený dodávať požadované tovary) – **kópia.**
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (viď **Príloha č. 2** Výzvy)
* Ocenenú, opečiatkovanú, podpísanú Cenovú ponuku za dodanie predmetu zákazky podľa **Prílohy č.1**
* Opečiatkovaný a podpísaný Návrh Rámcovej dohody podľa **Prílohy č.3**
* Fotografia ponúkaných dávkovačov na mydlo, toaletný papier, dezinfekciu, utierky na ruky
1. **Kritéria na vyhodnotenie ponúk: Celková cena spolu v EUR bez DPH**

Úspešným uchádzačom bude ten, kto bude mať najnižšiu Celkovú cenu spolu za dodanie požadovaného predmetu zákazky v € bez DPH vrátane dopravy na miesto určenia (sumár podľa Prílohy č.1).

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvo okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa v súlade s touto Výzvou, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Splnením požiadavky sa bude chápať aj dodržanie požadovanej dizajnovej rady pri dávkovačoch hygienického materiálu.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

1. **Prijatie ponuky:**

S úspešným uchádzačom bude uzavretá Rámcová dohoda na dobu určitú, a to do 31.12.2021 alebo do vyčerpania vysúťaženého finančného limitu v € bez DPH podľa toho, čo nastane skôr.

1. **Ďalšie informácie verejného obstarávateľa:**

 Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa §117 ZoVO nie je možné v zmysle §170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

 a) nebude predložená ani jedna ponuka

 b) ani jedna z predložených ponúk nebude zodpovedať určeným požiadavkám verejného

 obstarávateľa

 c) ak sa zmenili okolnosti, za ktorých sa vyhlásilo toto verejné obstarávanie

 d) jej zrušenie nariadil úrad

Schválil:

 ............................................................

 Bytový podnik mesta Košice, s.r.o.

 Ing. Peter Vrábel, PhD. konateľ

*Prílohy:*

Príloha č.1 – Cenová ponuka na dodanie predmetu zákazky – špecifikácia dávkovačov, čistiacich a hygienických potrieb

Príloha č.2 – Čestné vyhlásenie uchádzača, že nemá zákaz účasti vo VO

Príloha č.3 – Návrh Rámcovej dohody